Ozarbayjon Yevropa o‘yinlari ochilishi uchun 100 million dollardan ziyod mablag‘ sarfladi

Kecha Ozarbayjon poytaxti Bokuda 2015-yilgi Yevropa o‘yinlari ochilish marosimi bo‘lib o‘tdi, deya xabar bermoqda Korrespondent.net.

Ozarbayjon yoshlar va sport ishlari vaziri Azad Ragimovning ma’lum qilishicha, Yevropa o‘yinlari ochilish marosimi uchun xarajatlar 100 million dollardan oshib ketgani aniq.
“Hisoblarning bir qismi hali to‘lab bo‘lingani yo‘q. Xarajatlarning yakuniy miqdorini musobaqalar tugaganidan so‘nggina ma’lum qilishimiz mumkin”, - dedi ozarbayjonlik vazir.